EkBass/fiwiki-20250220-pages-articles huggingface dataset:
Pikkuvarpuspöllö

Pikkuvarpuspöllö (Glaucidium minutissimum), on pieni pöllöihin kuuluva lintu. On kiistelty, kuuluuko tässä käytetty tieteellinen nimi todellisuudessa Glaucidium mooreorumille, jolloin tämän tieteellinen nimi olisi G. sicki (König & Weick, 2005). Ajatus ei kuitenkaan ole saanut yleistä hyväksyntää.Change the name of Least Pygmy-Owl to Glaucidium sicki. South American Classification Committee (2008). IUCN mukaan sitä tavataan Belizessä, Brasiliassa, Kolumbiassa, Costa Ricassa, Guatemalassa, Hondurasissa, Panamassa ja Perussa. Sen elinpiiriä ovat trooppiset kosteat metsät ja kosteat alavat ja vuoristometsät. Se on pienimpiä Etelä-Amerikan pöllöistä. Se painaa keskimäärin 45 grammaa, ja sen pituus on 15 cm. ==Lähteet== ==Aiheesta muualla== * Luokka:Varpuspöllöt
Raitavarpuspöllö

Raitavarpuspöllö (Glaucidium cuculoides) on pöllöihin kuuluva lintulaji. Sitä tavataan Etelä- ja Kaakkois-Aasiassa seuraavissa maissa: Intia, Nepal, Bhutan, Bangladesh, Pakistan, Myanmar, Thaimaa, Kiina, Kambodža, Laos, Vietnam). Sen luontaista elinpiiriä on lauhkean, subtrooppisen ja trooppisen vyöhykkeen metsät ja pensastot.. ==Alalajit== Sillä on kahdeksan alalajia: * Glaucidium cuculoides austerum Ripley, 1948 * Glaucidium cuculoides bruegeli (Parrot, 1908) * Glaucidium cuculoides cuculoides (Vigors, 1831) * Glaucidium cuculoides deignani Ripley, 1948 * Glaucidium cuculoides delacouri Ripley, 1948 * Glaucidium cuculoides persimile Hartert, 1910 * Glaucidium cuculoides rufescens E. C. S. Baker, 1926 * Glaucidium cuculoides whitelyi (Blyth, 1867) ==Lähteet== * Luokka:Varpuspöllöt
Savannivarpuspöllö

Savannivarpuspöllö (Glaucidium perlatum) on pöllöihin kuuluva lintu. Sitä tavataan Saharan eteläpuolisessa Afrikassa seuraavissa maissa: Angola, Benin, Botswana, Burkina Faso, Burundi, Etelä-Afrikka, Eritrea, Etiopia, Gambia, Ghana, Guinea, Guinea-Bissau, Kamerun, Kenia, Keski-Afrikan tasavalta, Kongon demokraattinen tasavalta, Liberia, Malawi, Mali, Mauritania, Mosambik, Namibia, Niger, Nigeria, Norsunluurannikko, Ruanda, Sambia, Senegal, Somalia, Sudan, Swazimaa, Tansania, Togo, Tšad, Uganda ja Zimbabwe. Savannivarpuspöllön kanta on vakaa, ja se on elinalueellaan yleinen lintu, jota näkee helposti avoimissa metsissä ja savannilla. Sen pesä on puunkolossa, ja se munii 2–4 munaa. Savannivarpuspöllö on pieni (19 cm) ja tukeva lintu, ja sillä on pitkähkö pyrstö. Sillä on voimakkaan ruskea selkäpuoli, jossa on valkoisia täpliä. Alapuolelta se on valkoinen, mutta siitä on ruskeita juovia. Sen naama on valkoinen, silmät keltaiset. Niskassa sillä on kaksi silmätäplää. Sukupuolet ovat samanlaiset, mutta nuoret linnut ovat vaaleampia ja niiden pyrstö on lyhyempi. Se lentää hyvin aaltoilevasti. Laji metsästää usein päiväsaikaan, ja pienet linnut voivat nähdä sen helposti ja kiusaavat sitä, kun se istuu puussa. Se saalistaa erilaisia pieniä saaliseläimiä. Sen ääntely on vihellys tu-tu-tu-tu-tu-tu-tu. Sen elinpiiriä ovat subtrooppiset ja trooppiset kuivat ja kosteat alavat metsät, kuivat savannit subtrooppiset ja trooppiset pensastot ja ruohoarot. ==Alalajit== Sillä on kaksi alalajia: * Glaucidium perlatum licua (Lichtenstein, 1842) * Glaucidium perlatum perlatum (Vieillot, 1817) ==Lähteet== ==Aiheesta muualla== * Savannivarpuspöllö, videoita, kuvia ja ääniä, Internet Bird Collection * Luokka:Varpuspöllöt
James Paul Moody

James Paul Moody (21. elokuuta 1887 Scarborough – 15. huhtikuuta 1912 Pohjois- Atlantti) oli RMS Titanicin kuudes perämies. Moody oli myös ainoa nuorimmista upseereista, joka ei selvinnyt laivan uppoamisesta. Moody oli vahtivuorossa laivan komentosillalla illalla 14. huhtikuuta kun tähystäjä Frederick Fleet ilmoitti suoraan edessä olevasta jäävuoresta. Moody vastaanotti Fleetin viestin ja välitti sen heti ensimmäiselle perämiehelle William Murdochille, joka käski koneet taaksepäin ja kääntää laivaa tyyrpuuriin. Titanicin upotessa Moody auttoi lastaamaan pelastusveneet 12, 14 ja 16. Moodyn oli tarkoitus nousta pelastusveneeseen 14, mutta hän antoi paikkansa viidennelle perämiehelle Harold Lowelle. Moody avusti tämän jälkeen Murdochia kunnes vesi alkoi tulvia venekannelle. Moody nähtiin viimeksi pelastuslautta A:n lähistöllä. Jotkut matkustajat kertoivat nähneensä Moodyn hypänneen hyiseen veteen. Moodyn ruumista ei löydetty merestä. Moody oli kuollessaan 24-vuotias. Hänen kotikaupunkiinsa Scarboroughiin pystytettiin muistolaatta hänen kunniakseen. Vuoden 1997 elokuvassa Titanic Moodya esitti Edward Fletcher. Elokuvassa Moody päästi viime hetkellä Jackin ja Fabrizion laivaan ja myöhemmin hänet nähtiin sillalla ennen törmäystä ja pelastuslautta A:n liepeillä. Hänen kuolemaansa ei näytetty. ==Aiheesta muualla== *titanic- titanic.com: James PaulMoody == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1887 syntyneet Luokka:Vuonna 1912 kuolleet
Kelly Ayotte

Kelly Ann Ayotte (s. 27. kesäkuuta 1968 Nashua, New Hampshire) on yhdysvaltalainen juristi ja republikaanipoliitikko. Hän toimi New Hampshiren osavaltion senaattorina 2011–2017 ja ensimmäisenä naisena osavaltionsa oikeusministerinä (Attorney General) 2004–2009. Ayotte valittiin senaattiin vuoden 2010 vaaleissa. Hän seurasi tehtävässä eläkkeelle jäänyttä Judd Greggiä. Vuonna 2016 haki uudelle kaudelle, mutta hävisi vaalit vastaehdokkaalleen Maggie Hassanille. Ayotte opiskeli valtiotiedettä Pennsylvanian osavaltionyliopistossa valmistuen vuonna 1990 ja lakia Villanovan yliopistossa, josta valmistui vuonna 1993. Ayotte on naimisissa ja hänellä on kaksi lasta. == Lähteet == ==Aiheesta muualla== * Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1968 syntyneet Luokka:Elävät henkilöt
Rennae Stubbs

Rennae Stubbs (s 26. maaliskuuta 1971 Sydney) on australialainen tennispelaaja. Parhaimmillaan hän on ollut naisten maailmanlistalla kaksinpelissä sijalla 64 lokakuussa 1996 ja nelinpelissä hän saavutti maailmanlistan ykkössijan ensimmäisen kerran elokuussa 2000. Hän on voittanut nelinpelissä 60 WTA-tason turnausta. Vuodesta 2001 lähtien Stubbs on keskittynyt vain nelinpeliin. Hän on voittanut yhteensä neljä Grand Slam -nelinpeliä, vain Ranskan avointen mestaruus puuttuu. Vuonna 2001 hänet nimettiin yhdessä Lisa Raymondin kanssa nelinpelin ITF-maailmanmestariksi. Hän on edustanut Australiaa neljissä olympialaisissa: Atlantassa 1996, Sydneyssä 2000, Ateenassa 2004 ja Pekingissä 2008. Stubbs aikoi lopettaa uransa vuoden 2011 Fed Cupin Italialle kärsimän tappion jälkeen, mutta on pelannut vielä senkin jälkeen. == Lähteet == == Aiheesta muualla == * Luokka:Australialaiset tennispelaajat Luokka:Vuonna 1971 syntyneet Luokka:Elävät henkilöt
Wiener Sport-Club

Wiener Sport-Club tai Wiener Sportklub on wieniläinen jalkapalloseura. Wiener Sport-Club on perustettu 8. maaliskuuta 1883, joskin silloin nimellä Wiener Cyclisten-Club ollen pyöräilyseura. Seuralla on toimintaa myös vesipallossa ja uinnissa. Itävallan mestaruuden seura on voittanut kolmesti (1922, -58, -59) sekä Itävallan Cupin 1923. Nykyään seura pelaa Itävallan kolmanneksi korkeimmalla sarjatasolla Fußball-Regionalligan itälohkossa ==Lähteet== Luokka:Itävaltalaiset jalkapalloseurat Luokka:Wieniläiset urheiluseurat
Gary Renard

Gary Renard on amerikkalainen muusikko ja kirjailija. Hän syntyi Massachusettsissa USA:ssa ja hänestä tuli menestynyt ammattikitaristi. Harmonic Convergence -tapahtuman aikaan hän alkoi etsiä elämälleen uutta suuntaa, kunnes muutettuaan Maineen hän koki voimakkaan henkisen heräämisen. Maailmankaikkeus katoaa, Kustannus Oy Taivaankaari, 2008, s. 15 . Renard on kirjoittanut kirjat Maailmankaikkeus katoaa (The Disappearance of the Universe, 2003/2004) sekä Kuolematon todellisuutesi (Your Immortal Reality, 2006), joissa hänelle ilmestyneet, ylösnousseiksi mestareiksi itsensä esittelevät henkilöt opettavat Ihmeiden oppikurssiin pohjautuvaa puhdasta ei- dualismia. Maailmankaikkeus katoaa, Kustannus Oy Taivaankaari, 2008, s. 52-53 . Renardin kolmas kirja, Rakkaus ei ole unohtanut ketään (Love Has Forgotten No One), piti ilmestyä jo vuonna 2008, mutta viivästysten vuoksi se julkaistiin vasta 2013. Nykyisin Renard on yksityisyrittäjä ja hän kirjoittaa sekä keskustelee henkisistä asioista ympäri maailmaa. Suomessa hän vieraili syyskuussa 2010 sekä uudelleen syyskuussa 2014. ==Lähteet== Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Mark Begich

Mark Peter Begich (s. 30. maaliskuuta 1962 Anchorage, Alaska) on yhdysvaltalainen demokraattipoliitikko, joka oli Alaskan osavaltion senaattori 2009–2015. Vuonna 2008 Begich voitti Alaskan senaattorivaaleissa istuvan senaattori Ted Stevensin, joka oli senaatin pitkäaikaisin republikaanipoliitikko. Begichin isä Nick Begich oli kongressiedustaja, joka katosi vuonna 1972 lento-onnettomuudessa. Hänen kroatialainen isoisänsä John Begich muutti Yhdysvaltoihin vuonna 1901 Itävalta-Unkarista. Begich on opiskellut University of Alaska Anchoragessa, muttei koskaan valmistunut. Hän on ollut naimisissa Deborah Boniton kanssa vuodesta 1990 ja heillä on vuonna 2002 syntynyt poika. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1962 syntyneet Luokka:Elävät henkilöt
Jillian Michaels

Jillian Michaels (s. 18. helmikuuta 1974) on henkilökohtainen kuntosaliohjaaja ja -valmentaja Los Angelesista, Kaliforniasta. Parhaiten Michaels tunnetaan televisiosarjoista The Biggest Loser ja Losing It With Jillian. Jillianilla on Haitilta adoptoitu tytär ja poika. ==The Biggest Loser== Michaels teki debyyttinsä sarjan ensimmäisessä jaksossa vuonna 2004. Hän valmensi Punaista joukkuetta vuoteen 2006 asti, kunnes hänen tilalleen tuli Kim Lyons. Michaels kuitenkin palasi vuonna 2007 Mustan joukkueen valmentajana vastassaan Kim Lyonsin Punainen joukkue ja Bob Harperin Sininen joukkue. Lyons ei jatkanut enää vuonna 2008, joten Michaels palasi hänen tilalleen. Yhdessä Bob Harperin kanssa hän valmensi myös Australian suurimmassa pudottajassa. 7. joulukuuta 2010 Michaels ilmoitti Twitterissään, että yhdestoista kausi olisi hänen viimeisensä. 4\. syyskuuta 2012 ilmoitettiin, että Jillian palaa Suurimman Pudottajan 14 tuotantokaudella. == Lähteet == == Aiheesta muualla == * Luokka:Yhdysvaltalaiset urheiluvalmentajat Luokka:Vuonna 1974 syntyneet Luokka:Elävät henkilöt
Tammisuon rata

Tammisuon rata oli Viipurin maalaiskunnassa Tammisuon kylässä sijainnut kapearaiteinen rautatie. Rata yhdisti Tammisuon tiilitehtaan Saarelan kartanoon ja Suomenvedenpohjan perukassa Papulassa Tusculum-nimisellä huvila- alueella sijainneelle lastauslaiturille sekä myös saven- ja hiekanottopaikoille. Radalla kuljetettiin savea ja hiekkaa tiilitehtaan tarpeisiin sekä Tammisuon sahan tuottamaa puutavaraa Tusculumin lastauspaikalle. Lastauspaikalta puutavara kuljetettiin edelleen Uuraan satamaan hinaaja Jukolan vetämissä proomuissa. Tammisuon kapearaiteinen rata alitti tunnelissa leveäraiteisen Karjalan radan. Radalla oli myös käytössä yksi henkilövaunu. Tammisuon tiilitehtaan perusti kauppaneuvos Juho Hallenberg (1860–1926) joka vuonna 1898 osti 1 188 hehtaarin suuruisen Saarelan kartanon johon Tammisuon alue kuului. Tammisuon kautta kulki myös 1892 valmistunut leveäraiteinen Karjalan rata Viipurista Sortavalaan ja edelleen Joensuuhun. Hallenberg perusti Tammisuolle tiilitehtaan lisäksi myös sahan, myllyn, höyläämön, puusepäntehtaan ja konepajan, Tehtailla oli enimmillään noin 1 000 työntekijää. Tammisuon tiilitehdas oli aikanaan Itä-Suomen suurin 6–7 miljoonan tiilen vuosituotannolla. Tammisuon alue liitettiin Viipurin kaupunkiin 1933. Tammisuon tehtaat jäivät 1940 talvisodan jälkeen luovutetulle alueelle ja suuri osa alueen rakennuksista tuhoutui sodassa. Jatkosodan aikana saatiin tiilitehdas vielä toimimaan parin vuoden ajaksi 1942–1944. Nykyisin tiilitehtaasta on jäljellä vain savupiippu ja hävinneen kapearaiteisen radan linja erottuu vielä maastossa. == Lehtiartikkeleita == * Tammisuon rata, Resiina 3–4/1974 == Lähteet == * Jorma Toropaisen esitelmä Tammisuolaiset ry:n 50-vuotisjuhla Karjala-talolla Helsingissä 17.5.2008 * Juho Hallenbergin elämäkerta, Arno Tuurnan 1940-luvulla pitämä esitelmä * Kyösti Kymäläinen : Retki Viipuriin ja Tammisuolle * Luokka:Suomen kapearaiteiset rautatiet Luokka:Luovutettujen alueiden rautatiet Luokka:Viipurin liikenne Luokka:Viipurin maalaiskunta Luokka:Teollisuusjunat ja -radat
Tuomo Suni

Tuomo Suni (s. 1977) on suomalainen barokkiviulisti. Hän aloitti viulunsoiton nelivuotiaana. Vuodesta 1996 alkaen Suni on erikoistunut barokkiviulun soittoon, opettajinaan ensin Kreeta-Maria Kentala ja myöhemmin Haagin kuninkaallisessa konservatoriossa Enrico Gatti. Vuonna 1997 Suni oli Euroopan unionin barokkiorkesterin (EUBO) jäsen. Vuonna 2005 hän päätti opintonsa Haagissa ja suoritti maisterintutkinnon. Nykyään Suni asuu Glasgowissa. Vuonna 2002 Sunin yhtye Opera Quarta voitti kansainväliset vanhan musiikin kilpailut The International Van Wassenaer Competition ja Il Premio Bonporti – Concorso internazionale di Violino barocco, ja vuonna 2007 se sai Jean-Marie Leclairin teoksia sisältävästä levystään Recréation en musique (ORF Alte Musik CD 491) Diapason d'Or -tunnustuspalkinnon. Tuomo Suni on The English Concert'in kakkosviulujen äänenjohtaja ja Vox Luminis'in orkesterin sekä The Reykjavik International Baroque Orchestran konserttimestari. Opera Quartan lisäksi Suni konsertoi seuraavissa yhtyeissä: Capriccio Stravagante, Ricercar Consort, Ensemble Masques,The English Concert, B‘Rock, Holland Baroque Society, Gabrieli Consort & Players, Helsingin barokkiorkesteri, Vox Luminis ja Suomalainen barokkiorkesteri. Näiden lisäksi hän on työskennellyt muiden muassa , The King’s Consortin, Il Complesso Baroccon, Les Muffattin, L’Arpeggiatan ja Bach Collegium Japanin kanssa. Luokka:Suomalaiset viulistit Luokka:Vuonna 1977 syntyneet Luokka:Elävät henkilöt
Westra Finland

Westra Finland oli Porissa vuosina 1888–1893 ilmestynyt ruotsinkielinen sanomalehti. Toimittaja Fredrik Ignatius Färlingin perustama Westra Finland oli linjaltaan liberaali, taloudellisesti uudistusmielinen ja perustuslaillinen. Björneborgs Tidningin ja Porin suomenkielisten lehtien kilpailun takia se osoittautui taloudellisesti kannattamattomaksi. Kahdesti viikossa ilmestyneen lehden päätoimittajana työskenteli Färlingin jälkeen Oskar Hellsten (1892–1893). ==Lähteet== ==Aiheesta muualla== * Westra Finland Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Porin media
Bob Harper

Robert ”Bob” Harper (s. 18. elokuuta 1965) on yhdysvaltalainen henkilökohtainen kuntosaliohjaaja ja -valmentaja. Parhaiten hänet tunnetaan televisiosarjasta Suurin pudottaja. ==Ura== Harper on työskennellyt henkilökohtaisena kuntosaliohjaajana julkisuuden henkilöille, kuten näyttelijä Jennifer Jason Leighille. Vuonna 1999 hän esiintyi Melissa Etheridgen musiikkivideossa nimeltä Angels Would Fall. Hänet tunnetaan myös yhtenä Suurin pudottaja -tositelevisiosarjan valmentajista. Hän on ollut NBC:n sarjassa vuodesta 2005 lähtien. Hän valmensi myös Australian Suurimmassa pudottajassa Jillian Michaelsin kanssa. ==Yksityiselämä== Harper syntyi 18. elokuuta 1965 Nashvillessä, Tennesseessä. Hän opiskeli Austin Peay State Universityssä Clarksvillessä, Tennesseessä. Luettuaan kirjan nimeltä Skinny Bitch hänestä tuli kasvissyöjä. Vuonna 2010 hän ryhtyi vegaaniksi. Samana vuonna PETA äänesti hänet seksikkäimmäksi kasvissyöjämieheksi. == Lähteet == == Aiheesta muualla == * Luokka:Yhdysvaltalaiset henkilöt Luokka:Vuonna 1965 syntyneet Luokka:Elävät henkilöt
Västra Finland

Västra Finland oli Turussa vuosina 1895–1928 ilmestynyt ruotsinkielinen sanomalehti. Åbo Tidningin kustannusyhtiön perustama Västra Finland oli rahvaalle tarkoitettu kansanlehti. Sen tavoitteena oli levittää kansanvalistusta ja herättää kansallisuustunnetta Turunmaan ruotsinkielisen maalaisväestön keskuudessa. Vuonna 1906 se siirtyi uudelle yhtiölle, jonka päälehdeksi tuli etupäässä kaupunkilaisille suunnattu seitsenpäiväinen Åbo Underrättelser. Västra Finland puolestaan levisi ruotsinkieliseen saaristoon. Aluksi kahdesti ja vuodesta 1907 lähtien kolmesti viikossa ilmestyneen lehden levikki oli 4 800 kappaletta vuonna 1901. == Päätoimittajat == *Julius Sundblom (1896–1901) *John Hedberg (1902–1905) *Rafael Colliander (1905–1919) *Valter Stenmark (1920–1928). ==Lähteet== ==Aiheesta muualla== * Västra Finland Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Turun media
A Dramatic Turn of Events

A Dramatic Turn of Events on progressiivisen metalliyhtyeen Dream Theaterin järjestyksessään 11. studioalbumi. Se julkaistiin 13. syyskuuta 2011 Roadrunner Recordsin kautta. Albumi on yhtyeen ensimmäinen ilman perustajajäsentä ja rumpalia Mike Portnoyta, joka jätti yhtyeen vuonna 2010. Albumi on myös ensimmäinen uuden rumpalin Mike Manginin kanssa. Mangini ei osallistunut sävellykseen, vaan John Petrucci ohjelmoi rumpuosuudet tietokoneohjelman avulla. Albumin miksasi muun muassa Sepulturan ja Slayerin kanssa työskennellyt Andy Wallace. A Dramatic Turn of Events saatiin masteroitua 28. kesäkuuta 2011. Albumin avausraita "On the Backs of Angels" on ollut kuunneltavissa Roadrunner Recordsin virallisella YouTube -kanavalla sen jälkeisestä päivästä alkaen. Levy debytoi Suomen virallisella albumilistalla sijalla 1. ==Kappaleet== Kaikki sanat: John Petrucci, ellei toisin mainita. == Kokoonpano == * James LaBrie – laulu * John Petrucci – kitara * Jordan Rudess – kosketinsoittimet * John Myung – basso * Mike Mangini – rummut == Arvostelut == * Metacritic: 55/100Metacritic aggregate * Allmusic: Allmusic review * Kaaoszine.fi: 8/10Kaaoszine.fi * PopMatters: PopMatters * Soundi: Soundi == Lähteet == * === Viitteet === == Aiheesta muualla == * * A Dramatic Turn of Events Discogsissa Luokka:Dream Theaterin albumit Luokka:Vuoden 2011 albumit
Åbo Posten

Åbo Posten oli Turussa vuosina 1873–1883 ilmestynyt ruotsinkielinen sanomalehti. Åbo Posten oli aluksi poliittisesti sitoutumaton, mutta kallistui myöhemmin suomenmieliseen suuntaan. Lehden levikkialueena oli Turku ja sen ruotsinkielinen lähialue. Paikkakunnan kovan lehtikilpailun takia se lopetettiin kannattamattomana. Aluksi kolmesti ja vuodesta 1877 lähtien kuudesti viikossa ilmestyneen lehden levikki oli 1000 kappaletta vuonna 1883. == Päätoimittajat == *Emil Nervander (1874–1879) *Axel R. Spoof (1880), *Adolf Herman Harald Granbohm (1881) *Johan V. V. Söderholm (1882) *Emil Wahlman (1883). ==Lähteet== ==Aiheesta muualla== * Åbo Posten Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Turun media
Sohvi Reijonen

Sofia (Sohvi) Elisabeth Reijonen (14. helmikuuta 1864 Nurmes – 13. lokakuuta 1930) oli suomalainen opettaja, rehtori ja kirjallisuuden suomentaja. Hän suomensi erityisesti lapsille ja nuorille tarkoitettua kirjallisuutta. Reijonen toimi Kemin suomalaisen yhteiskoulun johtaja, uskonnon, maantiedon ja suomenkielen tuntiopettajana 1900–1906 sekä Värtsilän Suomalaisen Reaaliyhteiskoulun rehtorina 1907–1908. == Suomennoksia == * Émile Zola : Sota, suomentajat Saima Grönstrand, Sohvi Reijonen ja Hilma Sederholm. Päivälehden novellikokoelma 2. Päivälehti, Helsinki 1892 * Kertomuksia nuorisolle 1; skandinaavilaisesta kirjallisuudesta suom. Sohvi Reijonen. Schlüterin kirjakauppa, Joensuu 1895 * James Fenimore Cooper : "Nuori kotka" ja vanha metsästäjä : mukailtu nuorisolle. Nuorison seikkailukirjasto 1. WSOY 1896 * Hallvard Bergh : Matka maailman loppuun : kertomus pojille ja tytöille; kuvat piirtänyt August Berg. Otava 1897 * Veljekset : kertomus kuudenneltatoista vuosisadalta. WSOY 1897-1898 (alkuteos The spanish brothers) * Ferdinand Goebel : Gulliverin retket ja seikkailut kääpiöiden ja jättiläisten maassa; nuorisolle uudestaan kerrotut. WSOY 1898 * G. S. Reaney : Koditon. Täti kertoo 3. WSOY 1899 * Harriet Beecher Stowe : Pikku kettuja. WSOY 1899 (alkuteos Little foxes) * Charles M. Sheldon : Ainoastaan seitsemän päivää. Karjalan kirjakauppa- ja kustannusliike, Sortavala 1900 * John William Nylander : Metsolan pojat : maalaiselämää. Söderström & C:o, Helsinki 1908, WSOY 1923 * Andrä Heinrich Fogowitz : Lentävä hollantilainen ja muita seikkailukertomuksia : nuorisolle kerrottu. Joutohetkinä 5. ei julk.vuotta == Lähteet == * * Suomen yksityisten oppikoulujen digitaalinen matrikkeli : Värtsilän (suomalainen reali) yhteiskoulu 1907-1931 * Teokset Fennica- tietokannasta == Aiheesta muualla == * Project Gutenberg : Harriet Beecher- Stowen Pikku kettuja Sohvi Reijosen suomentamana Luokka:Suomalaiset opettajat Luokka:Suomentajat Luokka:Vuonna 1864 syntyneet Luokka:Vuonna 1930 kuolleet
Erik Keränen

Erik Keränen (18. toukokuuta 1846 Kärsämäki – 11. marraskuuta 1907 Helsinki) oli suomalainen kirjailija. == Teoksia == * Ihana kukka Herran viinamäessä : urhoollinen tunnustus ja martyri-kuolema Herran Jesuksen Kristuksen vanhurskaan veren autuuttavassa voimassa. Barck, Oulu 1872 * Jesus Kristus kallis päärly : kahden englandilaisen sotilaan merkillinen kääntymys, vaellus uskossa ja autuaallinen kuolema. Johan Bergdahl, Oulu 1872 * Hirmuisia onnettomuuksia ihmiselämässä : kuvaelmia Bulgariasta. Oulu 1879 == Lähteet == * * Teokset Fennica-tietokannasta Luokka:Suomalaiset kirjailijat Luokka:Vuonna 1846 syntyneet Luokka:Vuonna 1907 kuolleet
Aksel Miinala

Aksel Engelbert Miinala (7. marraskuuta 1902 Kemi – 7. kesäkuuta 1931 Kouvola) oli suomalainen toimittaja ja pakinoitsija joka käytti nimimerkkiä Salamoni. == Teoksia == * Vesineniä ja risahousuja : pakinoita vekaravuosilta, kirjoittanut Salamoni. Kirja, Helsinki 1930 == Lähteet == * * Teokset Fennica- tietokannasta Luokka:Suomalaiset toimittajat Luokka:Pakinoitsijat Luokka:Vuonna 1902 syntyneet Luokka:Vuonna 1931 kuolleet
Otto Al’Antila

Otto Urho Al’Antila (17. lokakuuta 1885 Ilmajoki – 13. heinäkuuta 1936 Seinäjoki) oli suomalainen näyttelijä, teatterijohtaja ja kirjailija.Päivästä päivään. 50 vuotta täyttää..., Helsingin Sanomat, 17.10.1935, nro 280, s. 6, Kansalliskirjaston digitaaliset aineistot. Viitattu 28.09.2024 Otto Al’Antilan isä oli maanviljelijä Juho Antila. Otto Al’Antila pääsi ylioppilaaksi Kokkolan yhteiskoulusta vuonna 1907 ja opiskeli jonkin aikaa Helsingin yliopistossa ja Teknillisessä korkeakoulussa. Hän toimi pari vuotta sanomalehtimiehenä ja maanviljelijänä kotitilallaan Ilmajoella, kunnes hän aloitti teatteriharrastuksen. Al’Antila aloitti näyttelijän uransa Tallinnan Estonia- teatterissa, ja Suomessa hän oli mukana muun muassa Hilma Rantasen ja Kaarle Halmeen kiertueilla. Al’Antila oli Jyväskylän teatterin johtajana vuosina 1918–1919 ja Oulun teatterin johtajana vuosina 1919–1922. Sen jälkeen hän oli muun muassa näyttelijänä Tampereen Teatterissa vuosina 1922–1923, Kotkan Näyttämön johtajana sekä näyttelijänä ja johtajana Kansan Näyttämöllä pariin eri otteeseen. Al’Antila tuli vuonna 1927 Viipurin Näyttämön palvelukseen ja toimi teatterin johtajana vuodesta 1928 alkaen. Kansan Näyttämön ohjaajana Al’Antila oli 1932–1933. Viimeksi Al’Antila oli Suomen Näyttämöiden Liiton sihteerinä ja toimiston hoitajana vuodesta 1931 alkaen.Ylioppilasmatrikkeli 1907, matrikkelinumero 31493Tuonen saalista, Työväen näyttämötaide : Suomen työväen näyttämöiden liiton äänenkannattaja, 01.07.1936, nro 7-8, s. 15, Kansalliskirjaston digitaaliset aineistotOtto Al'Antila, Lakeus, 15.07.1936, nro 157, s. 1, Kansalliskirjaston digitaaliset aineistot Al’Antila toimi apulaisohjaajana ja näyttelijänä Erkki Karun ohjaamassa elokuvassa Roinilan talossa vuodelta 1935. Al’Antila näytteli sivuosia myös elokuvissa Pohjalaisia vuodelta 1925 ja Muurmanin pakolaiset vuodelta 1927. Al’Antila kirjoitti sanat IKL:n versioon "Horst Wessel Liedistä" ("Luo lippujen"). Hän esiintyi IKL:n juhlissa ja kerhotilaisuuksissa ja laati puolueelle runoja ja taistelulauluja. Al’Antila kirjoitti myös Lakeus-lehteen nimimerkillä Kräätäri-Fapee. __NOTOC__ == Teoksia == * Rannan isäntä : 2-näytöksinen näytelmä. Werner Söderström oy:n näytelmäsarja 55. WSOY 1919 * IKLn laulukirja 1; toim. Otto Al'Antila ja Arvo Laitinen. IKL, Kokkola 1934, lisäpainos 1935 == Suomennoksia == * Ludvig Herzer: Johan Strauss ja Erich Wolfgang Korngold: rakkauden laulu: kolminäytöksinen valssioperetti. Tampereen teatteri, Tampere 1937 == Lähteet == * * * Teokset Fennica-tietokannasta == Viitteet == Luokka:Suomalaiset teatterinäyttelijät Luokka:Suomalaiset teatterinjohtajat Luokka:Suomalaiset elokuvanäyttelijät Luokka:Suomalaiset kirjailijat Luokka:Vuonna 1885 syntyneet Luokka:Vuonna 1936 kuolleet
J. Lankinen

Johannes Lankinen (Langinen) (12. joulukuuta 1851 Suonenjoki – 19. elokuuta 1919) oli suomalainen kirjailija. == Teoksia == * Onni ja Liina : seikkailuja maalla ja merellä. Tekijä, Joensuu 1904 * Aapinen alotteleville. Toimittaja, Joensuu 1905 == Lähteet == * * Teokset Fennica-tietokannasta Luokka:Suomalaiset kirjailijat Luokka:Vuonna 1851 syntyneet Luokka:Vuonna 1919 kuolleet
Mauno Tikkanen

Mauno Ensio Tikkanen (5. huhtikuuta 1938 Kiuruvesi – 14. toukokuuta 1992 Iisalmi) oli suomalainen toimittaja ja kirjailija. Tikkasen vanhemmat olivat maanviljelijä Väinö Tikkanen ja Martta Ahonen. Hän oli naimisissa apuhoitaja Hilja Esteri Kaikkosen kanssa. Tikkanen oli aktiivinen valokuvauksen harrastaja. == Teoksia == * Kiuruveden kunta 1873-1973 : lyhyt katsaus Kiuruveden kunnan vaiheisiin. Kiuruveden kunta, Kiuruvesi 1973 * Maalaiskylä elää : romaani. Pohjoinen, Oulu 1976 * Viimeinen makaus : novelleja. Otava 1984 == Lähteet == * * Pohjoissavolaisen kaunokirjallisuuden bibliografia : Mauno Tikkanen * Tuulikki Kärkkäinen: Kiuruveden Hingunniemen Tikkaset, s. 231. Sallisen ABC, Iisalmi 2022. * Teokset Fennica-tietokannasta Luokka:Suomalaiset kirjailijat Luokka:Suomalaiset toimittajat Luokka:Vuonna 1938 syntyneet Luokka:Vuonna 1992 kuolleet
Laulu sananvapaudesta

”Laulu sananvapaudesta”/”Pilkkalaulu Vimparin erottajista” on vuonna 1970 julkaistu suomalainen single, jonka kappaleet sävelsi M. A. Numminen ja sanoitti Jarkko Laine. Se julkaistiin Love Recordsin kautta nimellä Sananvapauden puolustajat. Singlen syntyyn vaikutti Turun ylioppilaslehden radikaalin päätoimittajan Matti Vimparin erottaminen, josta Numminen ja Laine halusivat tehdä kappaleen. Singlen B-puolen ”Pilkkalaulu Vimparin erottajista” lauloi Rauli Badding Somerjoki ja se tavoitteli ”Laulu 20 perheestä”-kappaleen tunnelmaa. Koska Numminen arveli kohun Vimparista jäävän lyhytaikaiseksi, singlen A-puolella julkaistiin kappale ”Laulu sananvapaudesta”, jonka laulavat Tuulikki Eloranta ja Sakari Lehtinen. ”Laulu sananvapaudesta” julkaistiin myöhemmin luonnonsuojeluaiheisella kokoelmalevyllä Suojele luontoa – ihmistäkin (Love Records, LXLP 504). ”Pilkkalaulu Vimparin erottajista” löytyy Rauli Badding Somerjoen kokoelmilta Kaikki laulut ja Muotokuva sekä Eteenpäin!-levymerkin kokoelmalta Lauluja järjestelmästä. == Lähteet == == Aiheesta muualla == * "Laulu sananvapaudesta" Spotifyssa Luokka:Vuoden 1970 kappaleet Luokka:Suomalaiset musiikkikappaleet Luokka:Rauli Badding Somerjoki
Trinidadin ja Tobagon dollari

Trinidadin ja Tobagon dollari on Karibianmerellä sijaitsevan Trinidadin ja Tobagon rahayksikkö, jonka kansainvälinen valuuttatunnus on TTD. Tavallisesti sitä merkitään dollarin merkillä $, mutta myös lyhennettä TT$ voidaan käyttää, jotta se erottuisi muista dollari-nimisistä valuutoista. Trinidadin ja Tobagon dollari jakautuu 100 senttiin. == Arvo== Trinidadin ja Tobagon dollarin kurssi on sidottu Yhdysvaltain dollarin kurssiin. Yksi USA:n dollari on 6,25050 TTD. == Setelit ja kolikot == Käytössä ovat 1, 5, 10, 20, 50 ja sadan dollarin setelit sekä 5, 10, 25 sentin kolikot. Myös 50 sentin ja 1 dollarin kolikot ovat käytössä, mutta ne ovat harvinaisia. Luokka:Amerikan rahayksiköt Luokka:Trinidad ja Tobago
Juho Halonen

Juho Halonen (1. lokakuuta 1862 Nilsiä – 7. heinäkuuta 1937 Helsinki) oli suomalainen kangaskauppias ja runoilija. Halosen vanhemmat olivat talollinen Petter (Pekka) Halonen ja Brita (Riitta) Ruotsalainen. Hän oli naimisissa 1896–1935 Serafina Hiltusen (k. 1935) kanssa. == Teoksia == * Puhdetöitä : runoja. Tekijä, Savonlinna 1919 * Puhdetöitä : runoja : 2 sarja. Tekijä, Helsinki 1926 * Virsi Wilskman'ista 19 26/2 29, tekijät Kaarlo Luukkonen, Tammi Puttonen ja Juho Halonen. Viktor Damm, Helsinki 1929 == Lähteet == * * Pohjoissavolaisen kaunokirjallisuuden bibliografia : Juho Halonen * Teokset Fennica-tietokannasta Luokka:Suomalaiset runoilijat Luokka:Vuonna 1862 syntyneet Luokka:Vuonna 1937 kuolleet
Bruno Nylander

Axel Bruno Nylander (8. marraskuuta 1874 Tammisaari – 28. syyskuuta 1936 Pietarsaari) oli suomalainen rautatievirkamies, sortovuosien aktivisti ja ruotsin kielellä kirjoittanut runoilija. Bruno Nylanderin vanhemmat olivat Oulusta kotoisin ollut Tammisaaren reaalikoulun opettaja Bruno Fabian Nylander ja Hilma Engström. Hänen veljensä oli merikapteeni ja aktivisti John William Nylander.Eino I. Parmanen : Axel Bruno Nylander. Sortovuosien aikainen aktivisti, Rajan turva : Sortavalan suojeluskuntapiirin äänenkannattaja, 01.11.1938, nro 11-12, s. 54, Kansalliskirjaston digitaaliset aineistot Bruno Nylander toimi rautatievirkamiehenä ja hän oli vuosisadan vaihteessa kirjanpitäjänä Simolan rautatieasemalla. Hän keräsi nimiä suureen adressiin ja oli mukana aktivistien toiminnassa salaisen kirjallisuuden salakuljettajana ja levittäjänä ja teki tässä tarkoituksessa pari matkaa Pietariin. Nylander siirtyi syyskuussa 1903 rautatievirkamieheksi Kauklahden rautatieasemalle ja joutui täällä pidätetyksi ja kuulusteluihin. Hänet siirrettiin sitten Jokelan rautatieasemalle, jossa hän oli työssä neljän vuoden ajan. Bruno Nylander oli Suomen aktiivisen vastustuspuolueen jäsen ja hän järjesti muun muassa Matti Reinikan pakomatkan Helsingin kirurgisesta sairaalasta, jossa tämä oli hoidettavana. 1930-luvulla Nylander oli asemapäällikkönä Pännäisten rautatieasemalla Pietarsaaren lähellä. == Teoksia == * Dikter. Söderström, Helsingfors 1901 * Festsignalen: jernvägsmannaföreningens årsfest den 17 mars 1906; redaktion Bruno Nylander. Jernvägsmannaföreningen, Helsingfors 1906 * En vandrares visor. Söderström, Helsingfors 1909 * Det vingade hjulet; Kuriren Tiden. Helsingfors 1910 * På Hilma och Bruno F. Nylanders Guldbröllopsdag den 26 april 1912 af sonen Bruno. Helsingfors 1912 * Dikter i urval. Söderström, Helsingfors 1939 Nimimerkillä Marinero: * För slägt och vänner; anspråkslösa skaldeförsök af Marinero. Författare, Ekenäs 1893 * Blyga blad; skaldeförsök af Marinero. Författare, Kotka 1897 * Blommor och ogräs; dikter af Marinero. Författare, Simola 1900 == Lähteet == * * Teokset Fennica-tietokannasta === Viitteet === Luokka:Suomalaiset runoilijat Luokka:Sortokausien aktivistit Luokka:Vuonna 1874 syntyneet Luokka:Vuonna 1936 kuolleet
Pets

Pets on nuorille suunnattu eläinlehti. Petsissä kerrotaan erilaisista eläimistä. Petsissä on myös julisteita, vitsejä ja arvoituksia. Lehteä julkaisee Egmont Kustannus. Ensimmäinen lehti ilmestyi helmikuussa 2010. Vuodessa ilmestyy kahdeksan lehteä.http://blogi.egmontkustannus.fi/2009/11/26/uusi-pets-lehti-nuorille- elainfaneille/ ==Lähteet== Luokka:Suomalaiset lastenlehdet
Flaviusten hallitsijasuku

Flaviusten hallitsijasuku hallitsi Rooman valtakuntaa vuosina 69–96. Siihen kuuluivat keisarit Vespasianus, Titus ja Domitianus. Muita suvun jäseniä: * Domitilla vanhempi, Vespasianuksen vaimo * Domitilla nuorempi, Vespasianuksen tytär * Julia Flavia, Tituksen tytär, Domitianuksen vaimo * Titus Flavius Sabinus, Vespasianuksen veli. Vuoden 47 konsuli. * Titus Flavius Sabinus, Vespasianuksen veljenpoika, edellisen poika. Vuoden 69 konsuli. * Titus Flavius Sabinus, Vespasianuksen veljenpojanpoika, edellisen poika. Vuoden 82 konsuli. * Titus Flavius Clemens, Vespasianuksen veljenpojanpoika, edellisen veli. * Flavia Domitilla, Domitilla nuoremman tytär. Luokka:Rooman keisarit Luokka:Hallitsijasuvut
Hopeaperoksidi

Hopeaperoksidi (Ag2O2) on hopean oksidi, jolla on suhdekaava AgO. Yhdistettä käytetään hopea-sinkkiparistoissa. Hopeaperoksidin rakenteessa hopea esiintyy röntgendiffraktiotutkimuksien perusteella kahdella eri koordinaatiopiirillä ja kahdella eri hapetusluvulla ja kahdella eri koordinaatiopiirillä, joissa hapen ja hopean väliset sidospituudet ovat erilaiset. Hopealla on yhdisteessä sekä lineaarinen että tasoneliömäinen koordinaatiopiiri, joissa hopea-happi- sidospituudet ovat 218 pm ja 205 pm. Näin yhdiste voidaan tulkita hopea(I,III)oksidiksi (AgIAgIIIO2) Yhdiste on diamagneettinen.Alvin J. Salkind & Martin Klein :Batteries, Alkaline Secondary Cells, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 08.06.2011Alvin J. Salkind, Martin Klein, Kathryn R. Bullock, John R. Pierson & Paul R. Gifford :Batteries, Secondary Cells, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 08.06.2011 Hopeaperoksidia voidaan valmistaa hapettamalla hopeaa tai hopeayhdisteitä vahvojen hapettimien, kuten peroksidirikkihapon, peroksidisulfaattien tai otsonin avulla. Hopeaperoksidia käytetään hopeaoksidi-sinkkiparistoissa, joissa se pelkistyy ensin hopeaoksidiksi ja sitten metalliseksi hopeaksi sinkin hapettuessa. Yhdiste on myös vahva hapetin, johon tarkoitukseen sitä voidaan käyttää orgaanisen synteesin yhteydessä. ==Lähteet== Luokka:Hopeayhdisteet Luokka:Oksidit
Tatuoitu ruusu

Tatuoitu ruusu (The Rose Tattoo) on Daniel Mannin ohjaama yhdysvaltalainen elokuva vuodelta 1955. Se pohjautuu Tennessee Williamsin samannimiseen näytelmään, ja Williams oli itse mukana kirjoittamassa elokuvan käsikirjoitusta. Oscarilla roolistaan palkittu Anna Magnani näyttelee aviomiehensä kuolemaa surevaa Serafina Delle Rosea, joka tapaa Burt Lancasterin näyttelemän rekkakuski Alvaro Mangiacavallon, jonka kanssa hän aloittaa suhteen. The New York Timesin kriitikot valitsivat Tatuoidun ruusun vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Oscar-palkinnot ja -ehdokkuudet == === Palkinnot === *Parhaan naispääosan Oscar-palkinto - Anna Magnani *Parhaan lavastuksen Oscar-palkinto - Hal Pereira, Tambi Larsen, Sam Comer, Arthur Krams *Parhaan kuvauksen Oscar-palkinto - James Wong Howe === Ehdokkuudet === *Parhaan elokuvan Oscar-palkinto - Hal B. Wallis *Parhaan naissivuosan Oscar- palkinto - Marisa Pavan *Parhaan puvustuksen Oscar-palkinto - Edith Head *Parhaan leikkauksen Oscar-palkinto - Warren Low *Parhaan musiikin Oscar- palkinto - Alex North == Lähteet == == Aiheesta muualla == * Luokka:Vuoden 1955 yhdysvaltalaiset elokuvat Luokka:Daniel Mannin ohjaamat elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Paramount Picturesin elokuvat
Kuma Games

Kuma Games on videopelien kehittäjä, joka on erikoistunut ilmaisiin ensimmäisen persoonan ammuntapeleihin, joissa tarkoitus on päästä erilaisia tasoja läpi. Yhtiö on tehnyt pelejä vuodesta 2004. Se on myös tuottanut peleistään muutamia machinima-elokuvia, etenkin The Dinohunters -pelistä. Alkuperäisten peliensä Kuma\War ja Dinohunters ohella he ovat tehneet televisio-ohjelmiin perustuvat pelejä kuten Dogfights, joka on tehty History Channelin kanssa yhteistyönä. == Pelit == * Kuma\War: Kuma\War -pelin toinen versio. Osan pelin kentistä ja tehtävistä on kopioitu oikeista taisteluista, mutta tämä peli on ensimmäisen persoonan ammuntapeli jota voi pelata myös kolmannen persoonan kuvakulmasta. Muutoksia vanhaan versioon ovat uudet kentät ja parempi grafiikka. * WWII\Vietnam: tehty History Channellin ohjelman ShootOut! pohjalta. Osat pelin kentistä on kopioitu suoraan ShootOut!-jaksoista. Kuten: Iwo Jima, The Tet Offensive, The Battle of the Bulge ja Embassy. * WWII Experience: sisältää kenttiä jotka ovat oikeista toisen maailmansodan taisteluista. Tehtäviä suoritetaan niin maalla, merellä kuin ilmassa. * National Blood Sport: Natsi-Saksa on vallannut Amerikan ja keksineet sairaan pelin jossa joko tapat tai tulet tapetuksi. * The Dinohunters: sijoittuu fiktiiviseen ohjelmaan Total Hunting Channel -kanavalla. Tuottajat ovat lähettäneet ryhmän aivopestyjä julkkiksia menneisyyteen metsästämään dinosauruksia. Ryhmässä on australialainen sijaisnäyttelijä Roger Wallaby, kantrilaulaja Harlan Davis, Brooklynissä asuva Shaw Jefferson ja heidän tuottajansa Candace ”Candy” Spencer. * Mobsters: peli joka pohjautuu The Biography Channellin ohjelmaan Mobsters. Jokainen pelin kenttä on samanlainen kuin jokaisen jakson esittelemä taistelu. Peli on alun perin tehty Spike TV:n ohjelmasta The Kill Point. * Dogfights: peli joka on tehty History Channellin samannimisestä ohjelmasta. Kentissä taistellaan toisen maailmansodan aikaisissa ilmataisteluissa. * Street Soccer: Kuma Gamesin ainoa peli jossa ei ole väkivaltaa. Pelissä ohjataan jalkapalloilijaa. Pelaajalla on taito, jonka avulla hän voi juosta seinää pitkin. * I,Predator: peli jossa tarkoituksena on selvitä mahdollisimman pitkään. Peli on tehty Discoveryn ohjelman Animal Planet pohjalta. Voit pelata niin puumana, leijonana, valkohaina, kuin myös antilooppina, ja muina näiden petojen saaliseläiminä. * Kuma War Classics: ohjattava neljän sotilaan ryhmää läpi erilaisten oikeiden taistelutilanteiden. Luokka:Yhdysvaltalaiset videopeliyritykset
Maximiliano Asís

César Maximiliano Asís (s. 27. maaliskuuta 1987 San Miguel de Tucumán, Argentiina) on argentiinalainen jalkapalloilija, joka pelaa veikkausliigaseura FC Inter Turun riveissä. == Lähteet == Luokka:Argentiinalaiset jalkapalloilijat Luokka:Elävät henkilöt Luokka:Vuonna 1987 syntyneet
Askeran

Askeran (, , ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Qarqarçay- joen varrella 14 kilometriä Stepanakertistä koilliseen. Kaupunki on Vuoristo- Karabahin tasavallan Askeranin piirin keskus. Azerbaidžanin hallinnollisen jaon mukaan se kuuluu Xocalın piiriin. Asukkaita on 2 100 henkeä (vuonna 2009). Askeran sai taajaman statuksen vuonna 1937 ja vuonna 1978 siitä tuli Vuoristo-Karabahin autonomiseen alueeseen kuuluneen Askeranin (entisen Stepanakertin) piirin keskus. Nähtävyyksistä huomattavin on 1700-luvun alussa rakennettu linnoitus. Kaupungissa on historiallinen museo ja hiljattain rakennettu Neitsyt Marian kirkko. ==Lähteet== == Aiheesta muualla == Luokka:Vuoristo-Karabah Luokka:Xocalın piirikunta
Morten Messerschmidt

Morten Messerschmidt (s. 13. marraskuuta 1980 Frederikssund, Tanska) on tanskalainen Euroopan parlamentin jäsen, joka kuuluu Euroopan konservatiivien ja reformistien ryhmään. Ensimmäisen kerran hän tuli valituksi Euroopan parlamenttiin vuoden 2009 europarlamenttivaaleissa Tanskan kansanpuolueen listalta Tanskan henkilökohtaisesti suurimmalla äänimäärällä ja liittyi Vapaa ja demokraattinen Eurooppa -ryhmään. Hän uusi paikkansa vuoden 2014 europarlamenttivaaleissa, joissa sai ennätysmäärän ääniä Tanskan eurovaalihistoriassa, 465 758. Hän toimi myös Tanskan parlamentin, Folketingetin, jäsenenä vuosina 2005–2009. == Lähteet == ==Aiheesta muualla== * Messerschmidtin esittely Tanskan kansanpuolueen Internet-sivuilla * Luokka:Tanskalaiset europarlamentaarikot Luokka:Vuonna 1980 syntyneet Luokka:Elävät henkilöt
Välijääkausi 4

Välijääkausi 4 (jap. Dai yon kampyo-ki) on Kōbō Aben vuonna 1959 ilmestynyt tieteisromaani. Englannin kielestä tehty suomennos ilmestyi 1972 Gummeruksen kustantamana. == Lähteet == Luokka:Tieteisromaanit Luokka:Japanilaiset romaanit Luokka:Vuoden 1959 kirjat
Suvi Hartlin

Suvi Hartlin (s. 1981 Perniö) on suomalainen juontaja. Hän on toiminut juontajana Radio Novalla kesästä 2021 alkaen yhdessä Esko Eerikäisen kanssa. Sitä ennen Hartlin työskenteli vuoden 2020 alusta Aito Iskelmä -radiokanavan juontajana. == Ura == Hartlin tuli alun perin tunnetuksi osallistuttuaan Miss Suomi -kilpailuun vuonna 2003. Hän sijoittui kilpailussa kolmanneksi eli toiseksi perintöprinsessaksi. Myöhemmin samana vuonna hän sijoittui samalle sijalle Japanissa järjestetyssä Miss International -kilpailussa. Ennen osallistumistaan Miss Suomi -kilpailuun hän oli osallistunut vuonna 2001 järjestettyyn Miss Internet -kilpailuun, jossa sijoittui niin ikään kolmanneksi, ja samana vuonna järjestettyyn Suomen Neito -kilpailuun, jossa oli yksi finalisteista. Vuosina 2010–2011 Hartlin oli juontajana televisiokanava The Voicen ja samannimisen radiokanavan aamuohjelmassa Heräämö. Ennen The Voicea hän oli juontanut televisiossa kanavilla Subtv ja MTV3, muun muassa ohjelmaa Viihdelounas. Hän on juontanut televisiossa myös Veikkauksen Naapurit-pelin arvontalähetyksiä vuodesta 2014 vuoden 2016 loppuun asti. Radio- ja televisiojuontamisen lisäksi Hartlin on tehnyt juontoesiintymisiä yritystapahtumissa ja muotinäytöksissä. Hartlin toimi syyskuusta 2016 alkaen Radio Aallon juontajana. Hän juonsi arkisin kanavan keskipäivän lähetystä. Ennen siirtymistään Radio Aallon juontajaksi hän työskenteli vuosien 2012 ja 2016 välillä radiokanavilla Metro Helsinki (aiemmin Metro FM) ja Groove FM. == Yksityiselämä == Hartlin oli avoliitossa niin ikään radiojuontajana työskennelleen Jussi Mäntysaaren kanssa. Hartlinilla on tytär aiemmasta liitostaan. Hartlin ilmoitti eronneensa Mäntysaaresta heinäkuussa 2023. https://www.is.fi/viihde/art-2000009755286.html == Lähteet == == Aiheesta muualla == * Luokka:Elävät henkilöt Luokka:Suomalaiset juontajat Luokka:Suomalaiset missit Luokka:Suomalaiset radiotoimittajat Luokka:Vuonna 1981 syntyneet
Savannikorppikotka

Savannikorppikotka (Gyps africanus) on afrikkalainen haaskoja syövä petolintu, joka kuuluu korppikotkien sukuun. Koostaan huolimatta tämä iso lintu on melko arka verrattuna muihin petolintuihin, kuten andienkondoriin (Vultur gryphus). Uhanalaisuusluokitukseltaan laji on äärimmäisen uhanalainen. Kooltaan savannikorppikotka on 100–110 cm pitkä ja painaa 3–7 kg. Sen levinneisyysaluetta ovat Afrikan keskiset ja eteläiset osat. Ravintonaan laji käyttää haaskoja. Savannikorppikotkat viihtyvät savaneilla, kallioilla ja ruohotasangoilla. == Lähteet == == Aiheesta muualla == *ITIS: Gyps africanus Luokka:Korppikotkat Luokka:Uhanalaiset linnut
Feelin’ So Good

"Feelin’ So Good" on yhdysvaltalaisen laulajan Jennifer Lopezin esikoisalbumin On the 6 neljäs single. Maaliskuussa 2000 julkaistulla singlellä ovat mukana rap-artistit Big Pun ja Fat Joe. Kappale ei menestynyt yhtä hyvin kuin Lopezin edelliset singlet, sijoittuen Sveitsissä sijalle kaksikymmentäkaksi,Jennifer Lopez feat. Big Pun & Fat Joe - Feelin' So Good swisscharts.com Belgian Ultratop 50 -listan sijalle neljäkymmentäkaksiultratop.be - Jennifer Lopez feat. Big Pun and Fat Joe - Feelin' So Good ultratop.be ja Saksan singlelistan sijalle kolmekymmentäyhdeksän.Die ganze Musik im Internet musicline.de Paul Hunterin vuonna 1999 ohjaama musiikkivideo kuvattiin Bronxissa. == Raidat == === Yhdysvaltojen CD-maxisingle === # "Feelin' So Good" (Thunderpuss Radio Mix) - 3:50 # "Feelin' So Good" (HQ2 Radio Mix) - 3:45 # "Feelin' So Good" (Thunderpuss Club Mix) - 9:16 # "Feelin' So Good" (HQ2 Club Mix) - 7:25 # "Waiting for Tonight" (Hex's Momentous Club Mix) - 11:17 === Yhdysvaltojen promosingle === # "Feelin' So Good" (Radio Edit) - 2:59 # "Feelin' So Good" (Radio Edit #2 feat. Big Pun ja Fat Joe) - 3:39 === UK CD 1 === # "Feelin' So Good" (feat. Big Pun ja Fat Joe) - 5:26 # "Feelin' So Good" (Puffyn Single Mix feat. Big Pun ja Fat Joe) - 4:31 # "If You Had My Love" (Dark Child Master Mix) - 4:25 === UK CD 2 === # "Feelin' So Good" (Radio Edit) - 2:59 # "Feelin' So Good" (HQ2 Club Mix) - 7:25 # "Waiting for Tonight" (Futureshock Midnight at Mambo Mix) - 8:36 === Euroopan CD-single === # "Feelin' So Good" (Radio Edit) - 2:59 # "Feelin' So Good" (HQ2 Radio Mix) - 3:45 == Lähteet == Luokka:Vuoden 1999 kappaleet Luokka:Jennifer Lopezin kappaleet
Jimmy Shergill

Jimmy Shergill (oik. Jasjit Singh Gill; s. 3. joulukuuta 1970 Gorakhpur, Uttar Pradesh, Intia) on intialainen näyttelijä ja elokuvatuottaja, joka työskentelee hindin- ja pandžabinkielisissä elokuvateollisuuksissa. Hänen menestyselokuviinsa kuuluvat muun muassa Mohabbatein (2000) ja Nimeni on Khan (2010). == Yksityiselämä == Shergill on uskonnoltaan sikhi. Hänellä on vaimonsa Priyankan kanssa Veer-niminen poika. == Valikoitu filmografia == * Mohabbatein (2000) * Munna Bhai M.B.B.S. (2003) * Hum Tum (2004) * Lage Raho Munna Bhai (2006) * Nimeni on Khan (2010) * Tanu Weds Manu (2011) * Bang Bang! (2014) * Tanu Weds Manu Returns (2015) == Lähteet == == Aiheesta muualla == * Luokka:Intialaiset näyttelijät Luokka:Vuonna 1970 syntyneet Luokka:Elävät henkilöt
Let’s Get Loud

"Let's Get Loud" on yhdysvaltalaisen laulajan Jennifer Lopezin esikoisalbumin On the 6 viides ja viimeinen single. Single julkaistiin kesäkuussa 2000 ja sen kirjoittivat Gloria Estefan ja Kike Santander. "Let's Get Loud" sijoittui Australian singlelistalla yhdeksänneksi,Jennifer Lopez - Let's Get Loud australian-charts.com Italiassa kuudenneksiJennifer Lopez - Let's Get Loud italiancharts.com ja Ranskan singlelistan sijalle neljäkymmentä,Jennifer Lopez - Let's Get Loud lescharts.com ja singleä myytiin Australiassa platinaa.ARIA Charts - Accreditations - 2000 Singles ARIA Charts.com "Let's Get Loud" -kappaleen musiikkivideon ohjasi Jeffrey Doe ja se kuvattiin livenä vuoden 1999 jalkapallon naisten maailmanmestaruuskilpailuissa Rose Bowl -stadionilla Kaliforniassa. == Kappaleet == === Euroopan CD-single === # # === Euroopan CD- maxisingle === # # # # === Australian CD-single === # # # # # == Lähteet == Luokka:Jennifer Lopezin kappaleet Luokka:Vuoden 2000 kappaleet
WOWOW

WOWOW () on Japanin ensimmäinen yksityinen maksullinen satelliittitelevisiokanava. Sen päämaja sijaitsee Akasakassa Tokiossa. Kanavan lähetyskeskus sijaitsee Kotossa. Kanavan analogiset lähetykset alkoivat 1. huhtikuuta 1991. Digitaaliset lähetykset se aloitti 1. joulukuuta 2000. WOWOW:lla oli aluksi 207 753 tilaajaa, mutta kaksi vuotta myöhemmin tilaajia oli jo 2 667 414\. WOWOW lähettää enimmäkseen elokuvia, mutta myös animea, kuten Big O, Brain Powerd, Carried by the Wind: Tsukikage Ran, Trinity Blood, Cowboy Bebop, Shinreigari/Ghost Hound, Crest of the Stars, Ergo Proxy, X/1999, SHUFFLE!, Paranoia Agent ja Le Chevalier d'Eon. WOWOW myös tuottaa animea. WOWOW lähettää myös japaniksi dubattuja amerikkalaisia tv-sarjoja. Vuodesta 2011 lähtien WOWOW on käsittänyt kolme kanavaa: *WOWOW Prime (WOWOWプライム), yleisviihdekanava; *WOWOW Live (WOWOWライブ), joka kattaa urheilu- ja live- lähetyksiä; ja *WOWOW Cinema (WOWOWシネマ), ympärivuorokautinen elokuvakanava. == Aiheesta muualla == *WOWOW:n sivut *WOWOW:n sivut Luokka:Japanilaiset televisiokanavat Luokka:Animeyhtiöt Luokka:Vuonna 1991 perustetut televisiokanavat
Freedom From Religion Foundation

Freedom From Religion Foundation on yhdysvaltalainen vapaa-ajattelijajärjestö. Järjestön toimialana on puolustaa kirkon ja valtion eroa ja antaa tietoa uskonnottomuudesta. == Aiheesta muualla == * Kotisivut. Luokka:Ateistijärjestöt Luokka:Ateismi Yhdysvalloissa Luokka:Uskonnottomien järjestöt Luokka:Yhdysvaltalaiset järjestöt
Dead (albumi)

Dead on amerikkalaisen death metal -yhtye Obituaryn livealbumi. Albumin nimi on koominen viittaus siihen että levy on livealbumi. ==Kappaleet== # # # # # # # # # # # # # # # # == Aiheesta muualla == * * Luokka:Vuoden 1998 konserttitallenteet Luokka:Obituaryn albumit
World Demise

World Demise on amerikkalaisen death metal -yhtye Obituaryn vuonna 1994 julkaisema albumi. ==Kappaleet== # # # # # # # # # # # # Vuoden 1998 uudelleenjulkaisun bonusraidat # * # # # == Kokoonpano == * John Tardy – laulu * Allen West – kitarat * Trevor Peres – kitarat * Frank Watkins – basso * Donald Tardy – rummut == Arviot == * Allmusic: http://www.allmusic.com/album/r204471 == Aiheesta muualla == * World Demise discogs.com -sivustolla * == Lähteet == Luokka:Obituaryn albumit Luokka:Vuoden 1993 albumit
Ateistinen feminismi

Ateistinen feminismi vastustaa uskontoa naisten alistamisen ja epätasa-arvon lähteenä. Varhaisista naisasialiikkeen toimijoista muun muassa Elizabeth Cady Stanton ja Matilda Joslyn Gage arvostelivat kristillistä kirkkoa naisten alistamisen historiasta. == Katso myös == * Ateismi * Feministiteologia * Uskonto ja naiset * Ayaan Hirsi Ali * Emma Goldman * Maryam Namazie * Taslima Nasrin * Rebecca Watson == Lähteet == Luokka:Ateistinen aktivismi Luokka:Feministinen teoria
Trevor Peres

Trevor Peres (s. 25. heinäkuuta 1969) on yhdysvaltalainen heavy metal -muusikko. Hänet tunnetaan parhaiten sanoittajana ja yhtenä death metal -yhtye Obituaryn perustajajäsenenä. Peres on toiminut Catastrophicissa vuodesta 2001 lähtien. ==Julkaisut== ===Obituary=== :ks. Obituaryn diskografia ===Meathook Seed=== * ===Catastrophic=== * ===Necro=== * ===Holy Moses=== * == Aiheesta muualla == * Luokka:Yhdysvaltalaiset metallimusiikin kitaristit Luokka:Vuonna 1969 syntyneet Luokka:Elävät henkilöt